
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: цех за металообработка с местонахождение в с. Боровци, община Берковица и оператор „Д К Транс М” ЕООД, гр. Монтана
Дата на извършване на проверката: 14.06.2017 г.

Място на извършване на проверката: с. Боровци, общ. Берковица 
Проверени компоненти и фактори на околната среда:

· Отпадъци 
· Опасни химични вещества и смеси
Цели на проверката:
Извършване на комплексна проверка по фактори и компоненти на околната среда за изпълнение изискванията на:

· Закон за управление на отпадъците (ЗУО);
· Наредба №1 за реда и образците, по които се представя информация за дейностите по отпадъците, както и реда за водене на публични регистри (Наредба №1 отчетност);

· Наредба за изискванията за третиране и транспортиране на производствени и на опасни отпадъци. 
· Закон за защита от вредното въздействие на химичните вещества и смеси (ЗЗВВХВС) във връзка с Регламент (ЕО) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH);

· Наредба за реда и начина за съхранение на опасни химични вещества и смеси.
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-162/13.06.2017 г. на директора на РИОСВ – Монтана за извършване на комплексна проверка на място на обект: производствена база за металообработка – производство на контейнери в с. Боровци, община Берковица, с оператор „Д К Транс М” ЕООД, гр. Монтана.
На 14.06.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-162/13.06.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-36/14.06.2017 г. 
Проверени са:
· Производствен цех 
· Документи и данни, свързани със законовите и подзаконови нормативни актове по околна среда

Констативна част:
Основна дейност на обекта е производство на метални изделия чрез механична обработка – рязане, щанцоване, заваряване и боядисване.
1. Фактор „Отпадъци”
От основната производствена дейност се образуват производствени отпадъци, които предварително се съхраняват на мястото на образуване до предаването им за последващо третиране. На обекта са осигурени съдове за разделно събиране и съхраняване на различните по вид отпадъци. Образуваните отпадъци подлежат на класификация по реда на Наредба №2 за класификация на отпадъците (обн., ДВ, бр. 66/2014 г.). 
2. Фактор „Опасни химични вещества и смеси”
Съгласно Регламент ЕО №1907/2006 (Регламент REACH) дружеството се явява потребител на химични вещества и смеси. 

Представени са информационни листи за безопасност за всички химични вещества и смеси, отговарящи на Приложение №ІІ от Регламент 1907/2006 (REACH). Използваните от дружеството химични вещества и смеси се съхраняват в съответствие с поставените условия в ИЛБ.
Заключение:
От извършената проверка са дадени два броя предписания.

Приоритети за последваща контролна дейност:

· Контрол по изпълнение на дадените предписания;

· Съхраняване на опасни вещества и смеси;

· Законосъобразно управление на отпадъците – контрол по изпълнение на задълженията на оператора, вменени му в ЗУО.

